stanford-oval/wikipedia huggingface dataset:
พจมาน ณ ป้อมเพชร
ประวัติ

คุณหญิงพจมาน ณ ป้อมเพชร มีชื่อเล่นว่าอ้อ เป็นบุตรคนสุดท้องในจำนวน 4 คนของ พลตำรวจโท เสมอ ดามาพงศ์ อดีตผู้ช่วยอธิบดีกรมตำรวจและผู้บัญชาการตำรวจสอบสวนกลาง กับคุณหญิงพจนีย์ ณ ป้อมเพชร เธอมีพี่ชายสามคนคือ พงษ์เพชร ดามาพงศ์, พลตำรวจเอก เพรียวพันธ์ ดามาพงศ์ อดีตผู้บัญชาการตำรวจแห่งชาติ และ พลตำรวจโท นายแพทย์ พีระพงศ์ ดามาพงศ์ นอกจากนี้ยังมีพี่ชายบุญธรรมคือ บรรณพจน์ ดามาพงศ์
เมื่อแรกเกิด พจนีย์ตั้งชื่อให้ว่า "สร้อยเพชรพจมาน" ต่อมาจึงลดลงเหลือเพียงพจมาน ในปี พ.ศ. 2513 บิดาและมารดาได้หย่ากัน โดยมารดากลับไปใช้นามสกุลก่อนสมรสคือ ณ ป้อมเพชร พจมานมีอุปนิสัยเรียบร้อย พูดน้อย มีความเป็นระเบียบเช่นบิดา และมีใจเอื้ออารีเช่นมารดา
บรรพชนทางฝ่ายบิดาของคุณหญิงพจมานอพยพมาจากจังหวัดหนองคาย เป็นทวดชื่อ ดา ดามาพงศ์ ต่อมาได้มาตั้งรกรากอยู่ในตำบลหนองโดน อำเภอจัตุรัส จังหวัดชัยภูมิ สมรสกับนางบุญมา มีบุตรชายชื่อสมิง (ที่ต่อมาคือ ร้อยตำรวจเอก จำปา) ซึ่งเป็นปู่ของคุณหญิงพจมาน ส่วนบุรพชนฝ่ายมารดา ผู้จัดการออนไลน์ (2557) และ ข่าวสด (2557) ระบุว่าสืบเชื้อสายมาจากพระยาไชยวิชิตสิทธิสาตรา (นาค) มีบุตรชายกับภริยานางหนึ่ง คือ พันตำรวจเอก พร้อม ณ ป้อมเพชร ซึ่งเป็นตาของคุณหญิงพจมาน ขณะที่เว็บไซต์ The101.World (2562) ให้ข้อมูลว่า พร้อม ณ ป้อมเพชร มีบิดาชื่อหลวงคลัง (ต่วน) มีปู่ย่าชื่อ มาและโหมด ซึ่งมาเป็นบุตรชายของคุ้ม ซึ่งเป็นบุตรสาวของเหลียง แซ่อึ้ง กับทองกาวเลอ ชาวจีนและชาวมอญผู้เป็นบรรพชนของสกุล ณ ป้อมเพชร์
อนึ่งคุณหญิงพจมาน เป็นเครือญาติกับสุชน ชาลีเครือทางฝ่ายบิดา และเป็นญาติกับท่านผู้หญิงพูนศุข พนมยงค์ และพิมพ์เพ็ญ เวชชาชีวะทางฝ่ายมารดา
คุณหญิงพจมานศึกษาชั้นอนุบาลจนถึงชั้นมัธยมศึกษาปีที่ 3 ที่โรงเรียนเซนต์โยเซฟคอนเวนต์ หลังจบมัธยมศึกษาปีที่ 3 พลตำรวจโทเสมอส่งคุณหญิงพจมานไปศึกษาต่อจบสำเร็จการศึกษาอนุปริญญาบริหารธุรกิจ มหาวิทยาลัยอีสเทิร์นเคนทักกี สหรัฐอเมริกา ซึ่งการเดินทางไปศึกษาต่อของเธอนั้นเป็นแรงบันดาลใจให้ทักษิณสอบได้เป็นที่หนึ่งของรุ่น ได้รับทุนคณะกรรมการข้าราชการพลเรือน (ก.พ.) ไปศึกษาต่อปริญญาโทที่มหาวิทยาลัยอีสเทิร์นเคนทักกี สหรัฐอเมริกา[ต้องการอ้างอิง]
สมรส

คุณหญิงพจมานพบกับทักษิณ เป็นครั้งแรกขณะเป็นนักเรียนนายร้อยตำรวจ รุ่นพี่ของพงษ์เพชร ผู้เป็นพี่ชาย และพบกันอีกครั้งที่สหรัฐอเมริกาขณะที่พจมานไปศึกษาต่อ ก่อนเดินทางกลับมาประกอบพิธีมงคลสมรสที่ประเทศไทย เมื่อ พ.ศ. 2519 และเดินทางกลับไปยังสหรัฐอเมริกาอีกครั้ง เมื่อทักษิณ ได้รับทุนศึกษาต่อปริญญาเอก ส่วนคุณหญิงพจมานสำเร็จปริญญาตรี Associate of Arts และสาขาบริหารธุรกิจ มหาวิทยาลัยอีสเทิร์นเคนทักกี และให้กำเนิดบุตรชายคนโตคือ พานทองแท้ ขณะพักอยู่ที่สหรัฐอเมริกา
หลังจากกลับมายังประเทศไทยพร้อมกับทักษิณ ก็ช่วยเหลือกิจการต่าง ๆ ของสามีตลอดมา ไม่ว่าจะเป็นพนักงานขายผ้าไหม เจ้าหน้าที่รับจองคอนโดมีเนียม รวมถึงคอยปรนนิบัติสามีและดูแลบุตร จนกระทั่งเมื่อ ทักษิณ ก่อตั้งบริษัทชินวัตร คอมพิวเตอร์ จำกัด ซึ่งประกอบกิจการให้เช่าคอมพิวเตอร์ และต่อมากลายเป็นบริษัทชิน คอร์ปอเรชั่น จำกัด (มหาชน) ที่ดำเนินกิจการโทรคมนาคม คุณหญิงพจมานก็ยังคงดำรงตำแหน่งผู้บริหารระดับสูง ช่วยเหลือสามีดูแลกิจการตลอดมา [ต้องการอ้างอิง]
คุณหญิงพจมาน มีบุตร-ธิดากับทักษิณ รวม 3 คนคือ พานทองแท้, พินทองทา และแพทองธาร
คดีความ

วันที่ 31 กรกฎาคม พ.ศ. 2551 ศาลอาญาพิพากษาจำคุกคุณหญิงพจมาน และบรรณพจน์ พี่ชายบุญธรรม คนละ 3 ปี ในคดีร่วมกันจงใจหลีกเลี่ยงภาษีหุ้น บริษัทชินวัตร คอมพิวเตอร์ แอนด์ คอมมิวนิเคชั่นส์ จำกัด (มหาชน) มูลค่า 546 ล้านบาท
ในปลาย พ.ศ. 2551 คุณหญิงพจมานจดทะเบียนหย่ากับทักษิณ แล้วกลับมาใช้นามสกุลเดิม "ณ ป้อมเพชร" ของฝ่ายมารดา แต่ยังคงใช้คำนำหน้านามว่า "คุณหญิง" ตามเดิม เนื่องจากสตรีที่เคยสมรส แล้วต่อมาหย่าร้างกับสามี ยังสามารถใช้คำนำหน้านามนี้ได้[ต้องการอ้างอิง]
เครื่องราชอิสริยาภรณ์

พ.ศ. 2545 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2544 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2541 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 1 ปฐมดิเรกคุณาภรณ์ (ป.ภ.)
พ.ศ. 2546 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายใน)
แหล่งข้อมูลอื่น

พจมาน ชินวัตร นายหญิงแห่งวังจันทร์ส่องหล้า ผู้ค้ำบัลลังก์ทักษิณ
พจมาน ชินวัตร “หญิงผู้ทรงอิทธิพล”
| ก่อนหน้า |  | พจมาน ณ ป้อมเพชร |  | ถัดไป |
| --- | --- | --- | --- | --- |
| ภักดิพร สุจริตกุล |  | คู่สมรสนายกรัฐมนตรีไทย  (17 กุมภาพันธ์ พ.ศ. 2544 – 19 กันยายน พ.ศ. 2549) |  | จิตรวดี จุลานนท์ |
| ด ค กทักษิณ ชินวัตร |
| --- | --- | --- |
| นายกรัฐมนตรี |  คณะรัฐมนตรีชุดที่ 1  คณะรัฐมนตรีชุดที่ 2  ทักษิโณมิกส์  | ทักษิณ ชินวัตร |
| กิจกรรมทางการเมือง |  พรรคพลังธรรม  พรรคไทยรักไทย  พรรคพลังประชาชน  พรรคเพื่อไทย  แนวร่วมประชาธิปไตยต่อต้านเผด็จการแห่งชาติ  กลุ่มคนเสื้อแดง  | ทักษิณ ชินวัตร |
| เหตุการณ์ |  การบินไทย เที่ยวบินที่ 114  เหตุระเบิดในกรุงเทพมหานคร พ.ศ. 2549  ความไม่สงบในชายแดนภาคใต้ของประเทศไทย  การทุจริตในโครงการท่าอากาศยานสุวรรณภูมิ  คดีที่ดินรัชดาฯ  | ทักษิณ ชินวัตร |
| ประเด็นพิพาท |  การขายหุ้นกลุ่มบริษัทชินคอร์ป  วิกฤตการณ์การเมืองไทย พ.ศ. 2548–2549  รัฐประหารในประเทศไทย พ.ศ. 2549  แผนฟินแลนด์  ระบอบทักษิณ  | ทักษิณ ชินวัตร |
| อาชีพทางธุรกิจ |  ชิน คอร์ปอเรชั่น  แอดวานซ์ อินโฟร์ เซอร์วิส  ไทยคม  สโมสรฟุตบอลแมนเชสเตอร์ซิตี  | ทักษิณ ชินวัตร |
| สถาบันที่มีชื่อเดียวกัน |  มหาวิทยาลัยชินวัตร  | ทักษิณ ชินวัตร |
| เครือญาติ |  ซุ่นเส็ง แซ่คู (ปู่ทวด)  เลิศ ชินวัตร (บิดา)  สุรพันธ์ ชินวัตร (อา)  เยาวภา วงศ์สวัสดิ์ (น้องสาว)  ยิ่งลักษณ์ ชินวัตร (น้องสาว)  พจมาน ณ ป้อมเพชร (อดีตภริยา)  พานทองแท้ ชินวัตร (บุตร)  พินทองทา ชินวัตร (ธิดา)  แพทองธาร ชินวัตร (ธิดา)  ชัยสิทธิ์ ชินวัตร (ลูกพี่ลูกน้อง)  สมชาย วงศ์สวัสดิ์ (น้องเขย)  | ทักษิณ ชินวัตร |
| สถานที่พำนัก |  บ้านจันทร์ส่องหล้า  | ทักษิณ ชินวัตร |
รัสมุส ฮอยลุนด์

| 0 | 1 | 2 | 3 |
| --- | --- | --- | --- |
 ฮอยลุนด์ในปี 2023
ข้อมูลส่วนตัว
ชื่อเต็ม:  รัสมุส วินเทอร์ ฮอยลุนด์
วันเกิด:   (2003-02-04) 4 กุมภาพันธ์ ค.ศ. 2003 (22 ปี)
สถานที่เกิด:  โคเปนเฮเกน เดนมาร์ก
ส่วนสูง:  1.91 เมตร (6 ฟุต 3 นิ้ว)
ตำแหน่ง:  กองหน้า
ข้อมูลสโมสร
สโมสรปัจจุบัน:  แมนเชสเตอร์ยูไนเต็ด
หมายเลข:  9
สโมสรเยาวชน
:  HUI [da]
:  Brøndby
0000–2020:  โคเปนเฮเกน
สโมสรอาชีพ*
| ปี |  ทีม |  ลงเล่น |  (ประตู) |
| 2020–2022 |  โคเปนเฮเกน |  19 |  (0) |
| 2022 |  สตวร์ม กราซ |  18 |  (9) |
| 2022–2023 |  อาตาลันตา |  32 |  (9) |
| 2023– |  แมนเชสเตอร์ยูไนเต็ด |  54 |  (13) |
ทีมชาติ‡
| 2018–2019 |  เดนมาร์ก อายุไม่เกิน 16 ปี |  10 |  (1) |
| 2019 |  เดนมาร์ก อายุไม่เกิน 17 ปี |  5 |  (1) |
| 2021–2022 |  เดนมาร์ก อายุไม่เกิน 19 ปี |  9 |  (1) |
| 2022 |  เดนมาร์ก อายุไม่เกิน 21 ปี |  3 |  (0) |
| 2022– |  เดนมาร์ก |  22 |  (7) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 16 มีนาคม 2025 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 17 ตุลาคม 2023 (UTC)
รัสมุส วินเทอร์ ฮอยลุนด์ (เดนมาร์ก: Rasmus Winther Højlund, เสียงอ่านภาษาเดนมาร์ก: [ˈʁɑsmus ˈhʌjˌlɔnˀ]; เกิดวันที่ 4 กุมภาพันธ์ ค.ศ. 2003) เป็นนักฟุตบอลชาวเดนมาร์ก ปัจจุบันเล่นในตำแหน่งกองหน้าให้แก่แมนเชสเตอร์ยูไนเต็ดในพรีเมียร์ลีก และทีมชาติเดนมาร์ก
ฮอยลุนด์มาจากทีมเยาวชนของโคเปนเฮเกน เขาในวัยเพียง 17 ปี ได้ลงเล่นให้แก่ทีมชุดแรกของสโมสรเป็นครั้งแรกเมื่อเดือนตุลาคม ค.ศ. 2020 เขาทำ 5 ประตูจากการลงเล่น 32 นัดให้แก่โคเปนเฮเกน ก่อนที่จะย้ายไปสตวร์ม กราซ ในออสเตรียเมื่อเดือนมกราคม ค.ศ. 2022 และในปีเดียวกันนั้นเอง เขาย้ายไปอาตาลันตาด้วยค่าตัว 17 ล้านยูโร
ฮอยลุนด์ลงเล่นให้แก่ทีมชาติเดนมาร์กชุดเยาวชนตั้งแต่รุ่นอายุไม่เกิน 16 ปี ถึงรุ่นอายุไม่เกิน 21 ปี เขาลงเล่นให้แก่ทีมชาติชุดใหญ่ครั้งแรกเมื่อเดือนกันยายน ค.ศ. 2022
สถิติอาชีพ > นานาชาติ

| ทีมชาติ | ปี | ลงเล่น | ประตู |
| --- | --- | --- | --- |
| เดนมาร์ก | 2022 | 2 | 0 |
| เดนมาร์ก | 2023 | 8 | 7 |
| เดนมาร์ก | 2024 | 2 | 0 |
| รวม | รวม | 12 | 7 |
เกียรติประวัติ

โคเปนเฮเกน
เดนิชซูเปอร์ลีกา: 2021–22
แมนเชสเตอร์ยูไนเต็ด
เอฟเอคัพ : 2023-24
สตวร์ม กราซ
ออสเตรียนคัพ: 2022–23
แหล่งข้อมูลอื่น

Profile ที่เว็บไซต์แมนเชสเตอร์ยูไนเต็ด
แม่แบบ:DBU player
รัสมุส ฮอยลุนด์ ที่พรีเมียร์ลีก
รัสมุส ฮอยลุนด์ – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
| ด ค กผู้เล่นชุดปัจจุบันของสโมสรฟุตบอลแมนเชสเตอร์ยูไนเต็ด  |
| --- | --- |
 1 บายึนดือร์  2 ลินเดอเลิฟ  3 มัซรอวี  4 เดอ ลิคต์  5 แมไกวร์  6 มาร์ติเนซ  7 เมานต์  8 ฟือร์นังดึช (c)  9 ฮอยลุนด์  11 ซีร์กเซ  13 ดอร์กู  14 อีเรกเซิน  15 โยโร  16 ดียาโล  17 การ์นาโช  18 กาเซมีรู  20 ดาโล  22 ฮีตัน  23 ชอว์  24 ออนานา  25 อูการ์เต  26 เฮฟเว่น  35 เอฟวันส์  37 เมนู  41 อามาส  43 คอลเยอร์  ผู้จัดการ: อามูริง 
| ด ค กรายชื่อนักกีฬาทีมชาติเดนมาร์ก – ฟุตบอลชิงแชมป์แห่งชาติยุโรป 2024 |
| --- | --- | --- |
|  1 สไมเกิล  2 อาเนอร์เซิน  3 เวสเตอร์กอร์  4 แคร์ (กัปตัน)  5 เมเลอ  6 เครสเตินเซิน  7 เยนเซิน  8 ดิเลนีย์  9 ฮอยลุนด์  10 อีเรกเซิน  11 สกอว์ โอลเซิน  12 ตอลแปร์  13 เยอร์เอินเซิน  14 ตัมส์กอร์  15 เนอร์กอร์  16 แฮร์แมนเซิน  17 เครสแจนเซิน  18 แป  19 วิน  20 พออุลเซิน  21 M. ยูลแมน  22 เรอนอว์  23 ฮอยปีแยร์  24 ไตรเออร์  25 เครสเตินเซิน  26 บรูน ลาร์เซิน  ผู้ฝึกสอน: K. ยูลแมน  |  1 สไมเกิล  2 อาเนอร์เซิน  3 เวสเตอร์กอร์  4 แคร์ (กัปตัน)  5 เมเลอ  6 เครสเตินเซิน  7 เยนเซิน  8 ดิเลนีย์  9 ฮอยลุนด์  10 อีเรกเซิน  11 สกอว์ โอลเซิน  12 ตอลแปร์  13 เยอร์เอินเซิน  14 ตัมส์กอร์  15 เนอร์กอร์  16 แฮร์แมนเซิน  17 เครสแจนเซิน  18 แป  19 วิน  20 พออุลเซิน  21 M. ยูลแมน  22 เรอนอว์  23 ฮอยปีแยร์  24 ไตรเออร์  25 เครสเตินเซิน  26 บรูน ลาร์เซิน  ผู้ฝึกสอน: K. ยูลแมน  |  |
| --- | --- |
ฐานข้อมูลการควบคุมรายการหลักฐาน :  VIAF
รายชื่อตอนในโปเกมอน

นี่คือรายชื่อตอนในโปเกมอนอนิเมะ
โปเกมอน แบล๊คแอนด์ไวท์! (ภาค 4) > Black & White: Adventures in Unova and Beyond

| ตอนที่> ญี่ปุ่น.ญี่ปุ่น | ตอนที่> ไทย.ไทย | ชื่อตอน> ชื่อตอน.ชื่อตอน | ออกอากาศ> ญี่ปุ่น.ญี่ปุ่น | ออกอากาศ> ไทย.ช่อง 9 Analog | ออกอากาศ> ไทย.ทรูสปาร์ก | ออกอากาศ> ไทย.ทรูโฟร์ยู (Digital SD) | ออกอากาศ> ไทย. |
| --- | --- | --- | --- | --- | --- | --- | --- |

| 782 | 123 | "ลาก่อนอิชชู! การแล่นเรือครั้งใหม่!!"   | 25 เมษายน 2556 | - | 10 กรกฎาคม 2558 | 27 สิงหาคม 2559 |  |
| 783 | 124 | "น้ำผึ้งหอมหวานที่เต็มไปด้วยอันตราย!"   | 2 พฤษภาคม 2556 | - | 13 กรกฎาคม 2558 | 3 กันยายน 2559 |  |
| 784 | 125 | "นักสืบซอมเมอลิเยร์เด็นโตะ! ห้องลับใต้มหาสมุทร!!"   | 9 พฤษภาคม 2556 | - | 14 กรกฎาคม 2558 | 10 กันยายน 2559 |  |
| 785 | 126 | "ลาก่อนมิจูมารุ!? หนทางสู่โฮตาจิคิง"   | 16 พฤษภาคม 2556 | - | 15 กรกฎาคม 2558 | 17 กันยายน 2559 |  |
| 786 | 127 | "เกาะแห่งภาพลวงตา! โซโรอาร์กในสายหมอก!!"   | 23 พฤษภาคม 2556 | - | 16 กรกฎาคม 2558 | 24 กันยายน 2559 |  |
| 787 | 128 | "โรทอม VS ดร.โอคิโดะ!"   | 30 พฤษภาคม 2556 | - | 17 กรกฎาคม 2558 | 1 ตุลาคม 2559 |  |
| 788 | 129 | "ราชาโจรสลัดแห่งหมู่เกาะเดโคโลลา!"   | 6 มิถุนายน 2556 | - | 20 กรกฎาคม 2558 | 8 ตุลาคม 2559 |  |
| 789 | 130 | "ซาโตชิ กับ บัตเตอร์ฟรี! สักวันเราคงจะได้เจอกันอีกนะ!!"   | 13 มิถุนายน 2556 | - | 21 กรกฎาคม 2558 | 22 ตุลาคม 2559 |  |
| 790 | 131 | "การตัดความสัมพันธ์ระหว่างซาโตชิ กับ ไอริส!? หนทางแห่งความแตกแยก"   | 20 มิถุนายน 2556 | - | 22 กรกฎาคม 2558 | 29 ตุลาคม 2559 |  |
| 791 | 132 | "คำอธิษฐานแห่งจิราชิ! เจ็ดวันที่แสนมหัศจรรย์!!"   | 27 มิถุนายน 2556 | - | 23 กรกฎาคม 2558 | 5 พฤศจิกายน 2559 |  |
| 792 | 133 | "จานบินเปล่งแสง! หมู่บ้านของโอเบม"   | 4 กรกฎาคม 2556 | - | 24 กรกฎาคม 2558 | 12 พฤศจิกายน 2559 |  |
| 793 | 134 | "แพนจี้ปรากฏตัว! อิเลเทลกับโกโกต!!"   | 18 กรกฎาคม 2556 | - | 27 กรกฎาคม 2558 | 19 พฤศจิกายน 2559 |  |
| 794 | 135 | "สมบัติลึกลับ! การผจญภัยบนเกาะร้าง!!"   | 25 กรกฎาคม 2556 | - | 28 กรกฎาคม 2558 | 26 พฤศจิกายน 2559 |  |
| 795 | 136 | "อิบุกิกับไอริส! คริมกันสีประหลาด!!"   | 1 สิงหาคม 2556 | - | 29 กรกฎาคม 2558 | 3 ธันวาคม 2559 |  |
| 796 | 137 | "ออนเวิร์นปรากฏตัว! ตำนานของดาวหางแห่งผู้กล้า!!"   | 15 สิงหาคม 2556 | - | 30 กรกฎาคม 2558 | 10 ธันวาคม 2559 |  |
| 797 | 138 | "โกโก โกโกต!"   | 22 สิงหาคม 2556 | - | 31 กรกฎาคม 2558 | 17 ธันวาคม 2559 |  |
| 798 | 139 | "เอมอนกาเข้าแก๊งร็อกเก็ต!"   | 5 กันยายน 2556 | - | 3 สิงหาคม 2558 | 24 ธันวาคม 2559 |  |
| 799 | 140 | "เด็นโตะ VS ผู้ใช้น้ำแข็ง! วิกฤติของซันโยยิม!!"   | 12 กันยายน 2556 | - | 4 สิงหาคม 2558 | 31 ธันวาคม 2559 |  |
| 800 | 141 | "เบสวิช! สักวันเราคงจะได้เจอกันอีก!!"   | 19 กันยายน 2556 | - | 5 สิงหาคม 2558 | 7 มกราคม 2560 |  |
| 801 | 142 | "ความฝันของฉัน โปเกมอนมาสเตอร์!!"   | 26 กันยายน 2556 | - | 6 สิงหาคม 2558 | 14 มกราคม 2560 |  |
| - | - | "เด็นโตะกับทาเคชิ! แกราดอสที่โมโห!!"   | 3 ตุลาคม 2556 | - | 7 สิงหาคม 2558 | 21 มกราคม 2560 |  |
| - | - | "ไอริส VS อิบุกิ! ก้าวไปสู่ดราก้อนมาสเตอร์!!"   | 27 มีนาคม 2557 | - | 10 สิงหาคม 2558 | 28 มกราคม 2560 |  |
ดูเพิ่ม

รายชื่อเพลงประกอบโปเกมอน
รายชื่อภาพยนตร์โปเกมอน
แหล่งข้อมูลอื่น

Pokemon DVDs by Right Beyond
โรว์วา

โรว์วา (ไอซ์แลนด์: Róa, ออกเสียง: [ˈrouːa]; แปลว่า "พาย") เป็นเพลงโดยไวบ์ วงดนตรีอิเล็กทรอนิกสัญชาติไอซ์แลนด์ ซึ่งประพันธ์โดยกุนนาร์ บียอร์น กุนนาร์สสัน ฮาล์ฟดัน เฮลกี แมทเธียสสัน อิงกี โธร การ์ดาร์สสัน [is] และแมทเธียส เดวิด แมทเธียสสัน เพลงนี้ถูกวางจำหน่ายเมื่อวันที่ 17 มกราคม ค.ศ. 2025 และจะเป็นตัวแทนของไอซ์แลนด์ในการประกวดเพลงยูโรวิชันปี 2025
ปฏิกิริยา

ก่อรการแข่งขัน เซิงวาเคปป์นิน 2025 หนังสือพิมพ์ออนไลน์ของไอซ์แลนด์ เดวาฟ รายงานว่า "โรว์วา" ถูกกล่าวหาว่าคล้ายกับเพลง "ฮาตุนัทฮาชานา" ของนักร้องชาวอิสราเอล อิไตย เลวี [he]และอียาล โกลัน จากนั้นมีการโพสต์วิดีโอเปรียบเทียบบทเพลงทั้งสองเพลงบนแพลตฟอร์มติ๊กต็อก ทั้งคู่ปฏิเสธข้อกล่าวหาดังกล่าว และคณะกรรมการบริหารของเซิงวาเคปป์นินได้ขอคำแนะนำจาก สมาคมสิทธินักแต่งเพลงแห่งไอซ์แลนด์ (สเต็ฟ) เพื่อพิจารณาความคล้ายคลึงกันของเพลงทั้งสองเพลง หลังจากได้รับชัยชนะในเซิงวาเคปป์นิน โอฟีร์ คาน [he] ผู้ร่วมประพันธ์เพลง "ฮาตุนัทฮาชานา" ได้ส่งจดหมายขอร้องให้สหภาพการแพร่สัญญาณวิทยุและโทรทัศน์แห่งยุโรป (อีบียู) ตัดสิทธิ์ "โรว์วา" จากการประกวด
การประกวดเพลงยูโรวิชันปี 2025 > เซิงวาเคปป์นิน 2025

เซิงวาเคปป์นิน 2025 เป็นการประกวดเพลงระดับชาติซึ่งใช้คัดเลือกเพลงจากไอซ์แลนด์สำหรับการประกวดเพลงยูโรวิชันปี 2025 โดยจะประกอบไปด้วยรอบรองชนะเลิศสองรอบในวันที่ 8 และ 15 กุมภาพันธ์ ค.ศ. 2025 และรอบชิงชนะเลิศในวันที่ 22 กุมภาพันธ์ ซึ่งจะจัดขึ้นในเรคยาวิก การแข่งขันรอบรองชนะเลิศจะตัดสินโดยการลงคะแนนทางโทรทัศน์ ในขณะที่คณะกรรมการจากนานาชาติ 7 คนและคะแนนเสียงของประชาชนจะร่วมกันตัดสินผลการแข่งขันรอบชิงชนะเลิศ รอบชิงชนะเลิศในปีนี้ถือเป็นครั้งแรกนับตั้งแต่ ค.ศ. 2013 ที่ไม่มีการแข่งขันรอบซุปเปอร์ไฟนอล
"โรว์วา" ได้รับการประกาศอย่างเป็นทางการที่จะเข้าร่วมการแข่งขันในวันที่ 17 มกราคม 2025 ในรายการ เลิกอินอีเซิงวาเคปปฺนินนี
ในการประกวดนั้นได้ไวบ์สามารถผ่านเข้าไปถึงรอบรองชนะเลิศคู่ที่ 2 และถูกจับฉลากให้ทำการแสดงเป็นลำดับที่ 5 โดยสามารถผ่านเข้ารอบรองชนะเลิศและไปถึงรอบชิงชนะเลิศได้ "โรว์วา" ได้ชนะ เซิงวาเคปป์นิน 2025 ไวบ์จึงได้รับสิทธิ์เป็นตัวแทนของประเทศไอซ์แลนด์ในการประกวดเพลงยูโรวิชันปี 2025
การประกวดเพลงยูโรวิชันปี 2025 > ในยูโรวิชัน

การประกวดเพลงยูโรวิชันปี 2025 จะจัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ และจะประกอบด้วยรอบรองชนะเลิศสองรอบในวันที่ 13 และ 16 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 ไอซ์แลนด์ได้รับการจับฉลากให้เข้าแข่งขันในรอบรองชนะเลิศที่หนึ่ง โดยทำการแสดงในช่วงครึ่งแรกของการแสดง
ชาร์ต

| ชาร์ต (2025) | ตำแหน่งสูงสุด |
| --- | --- |
ไอซ์แลนด์ (Tónlistinn): 1
พระราชบัญญัติป้องกันการทารุณกรรมและการจัดสวัสดิภาพสัตว์ พ.ศ. 2557

| พระราชบัญญัติป้องกันการทารุณกรรมและการจัดสวัสดิภาพสัตว์ พ> ศ. 2557 |
| --- | --- |

สภานิติบัญญัติแห่งชาติ
ผู้พิจารณา: สภานิติบัญญัติแห่งชาติ
ผู้ลงนาม: พระบาทสมเด็จพระปรมินทรมหาภูมิพลอดุลยเดช
วันลงนาม: 26 ธันวาคม พ.ศ. 2557
ผู้ลงนามรับรอง: ประยุทธ์ จันทร์โอชา
วันลงนามรับรอง: 26 ธันวาคม พ.ศ. 2557
วันประกาศ: 26 ธันวาคม พ.ศ. 2557
วันเริ่มใช้: 27 ธันวาคม พ.ศ. 2557
ท้องที่ใช้: ประเทศไทย
ผู้รักษาการ: รัฐมนตรีว่าการกระทรวงเกษตรและสหกรณ์
การร่าง
การยกร่างในชั้นสภาล่าง
การยกร่างในชั้นสภาสูง
การพิจารณาในสภานิติบัญญัติ
วาระที่หนึ่ง: 10 ตุลาคม พ.ศ. 2557
วาระที่สอง: 12 พฤศจิกายน พ.ศ. 2557
วาระที่สาม: 12 พฤศจิกายน พ.ศ. 2557
การแก้ไขเพิ่มเติม
การยกเลิก
สถานะ: ยังใช้บังคับ
พระราชบัญญัติป้องกันการทารุณกรรมและการจัดสวัสดิภาพสัตว์ พ.ศ. 2557 เป็นกฎหมายไทย ประเภทพระราชบัญญัติ ตราโดย สภานิติบัญญัติแห่งชาติ โดยรับหลักการไว้เมื่อวันที่ 10 ตุลาคม 2557 ต่อมาในวันที่ 12 พฤศจิกายน 2557 ที่ประชุมสภานิติบัญญัติแห่งชาติเห็นชอบร่างพระราชบัญญัติป้องกันการทารุณกรรมและการจัดสวัสดิภาพสัตว์ พ.ศ. 2557 ด้วยคะแนน 188 ต่อ 1 งดออกเสียง 4 เสียง และในวันที่ 26 ธันวาคม 2557 พระบาทสมเด็จพระปรมินทรมหาภูมิพลอดุลยเดชทรงลงพระปรมาภิไธยและประกาศในราชกิจจานุเบกษา โดยมีผลใช้บังคับตั้งแต่วันที่ 27 ธันวาคม ผู้ที่กระทำการทารุณกรรมสัตว์โดยไม่มีเหตุอันสมควรมีโทษจำคุกสูงสุดไม่เกิน 2 ปี หรือปรับไม่เกิน 40,000 บาท หรือทั้งจำทั้งปรับ
แหล่งข้อมูลอื่น

พระราชบัญญัติป้องกันการทารุณกรรมและการจัดสวัสดิภาพสัตว์ พ.ศ. ๒๕๕๗ เก็บถาวร 2015-07-02 ที่ เวย์แบ็กแมชชีน ราชกิจจานุเบกษา เล่ม ๑๓๑, ตอน ๘๗ ก , ๒๖ ธันวาคม พ.ศ. ๒๕๕๗, หน้า ๔-๑๓
แขวงวัดอรุณ

| แขวงวัดอรุณ |
| --- | --- |
แขวง
การถอดเสียงอักษรโรมัน
 • อักษรโรมัน: Khwaeng Wat Arun
วัดอรุณราชวรารามราชวรมหาวิหาร
แผนที่เขตบางกอกใหญ่ เน้นแขวงวัดอรุณ
ประเทศ:  ไทย
เขตปกครองพิเศษ: กรุงเทพมหานคร
เขต: บางกอกใหญ่
พื้นที่
 • ทั้งหมด: 0.834 ตร.กม. (0.322 ตร.ไมล์)
ประชากร (2566)
 • ทั้งหมด: 10,985 คน
 • ความหนาแน่น: 13,171.46 คน/ตร.กม. (34,113.9 คน/ตร.ไมล์)
รหัสไปรษณีย์: 10600
รหัสภูมิศาสตร์: 101601
 ส่วนหนึ่งของสารานุกรมประเทศไทย
วัดอรุณ เป็นแขวงหนึ่งในพื้นที่เขตบางกอกใหญ่ กรุงเทพมหานคร ตั้งชื่อตามวัดในพื้นที่
ที่ตั้งและอาณาเขต

แขวงวัดอรุณตั้งอยู่ทางทิศตะวันออกของเขตบางกอกใหญ่ มีอาณาเขตติดต่อกับแขวงอื่นเรียงตามเข็มนาฬิกา ดังนี้
ทิศเหนือ ติดต่อกับแขวงบ้านช่างหล่อและแขวงศิริราช (เขตบางกอกน้อย) มีคลองมอญเป็นเส้นแบ่งเขต
ทิศตะวันออก ติดต่อกับแขวงพระบรมมหาราชวัง (เขตพระนคร) มีแนวกึ่งกลางแม่น้ำเจ้าพระยาเป็นเส้นแบ่งเขต
ทิศใต้ ติดต่อกับแขวงวัดกัลยาณ์ (เขตธนบุรี) และแขวงวัดท่าพระ (เขตบางกอกใหญ่) มีคลองบางกอกใหญ่และถนนอิสรภาพเป็นเส้นแบ่งเขต
ทิศตะวันตก ติดต่อกับแขวงวัดท่าพระ (เขตบางกอกใหญ่) มีถนนอิสรภาพเป็นเส้นแบ่งเขต
ลามิน ยามัล

ลามิน ยามัล นัสราวิ เอบานา (สเปน: Lamine Yamal Nasraoui Ebana; เกิด 13 กรกฎาคม ค.ศ. 2007) เป็นนักฟุตบอลอาชีพชาวสเปน ซึ่งเล่นตำแหน่งปีกขวา ให้กับบาร์เซโลนาในลาลิกา และทีมชาติสเปน
ชีวิตในวัยเด็ก

ลามินเกิดในเมืองอัสปลูกัสดัลยูบรากัต บาร์เซโลนา กาตาลุญญา มีบิดาเป็นชาวโมร็อกโกและมารดาเป็นชาวอิเควทอเรียลกินี ลามินเติบโตขึ้นในเมืองกรานุลเย็สและมาตาโร เมื่อเขาอายุได้ 7 ปี ครอบครัวได้ย้ายไปอาศัยอยู่ในเมืองบาร์เซโลนา ที่ลามินเข้าร่วมทีมอะแคเดมีเยาวชนบาร์เซโลนา
สโมสรบาร์เซโลนา เห็นแววความเป็นนักฟุตบอลของลามินตั้งแต่เขาอายุได้หกขวบ ต่อมาลามินได้รับเชิญเข้าฝึกในลามาซิอาและเซ็นสัญญาเข้าร่วมสโมสรใน ค.ศ. 2014 สโมสรได้จัดหาที่พักและการสนับสนุนต่าง ๆ ให้เขาเพื่อความสะดวกในการฝึกที่ลามาซิอา
นักฟุตบอลสโมสรบาร์เซโลนา

ลามินเริ่มฝึกในศูนย์ลามาซิอาของบาร์เซโลนา และได้รับการจับตามองในฐานะผู้เล่นฝีเท้าดี เขาติดทีมเยาวชนของสโมสรในฤดูกาล 2022–2023 และได้รับเลือกจากชาบีให้ฝึกซ้อมกับทีมชุดใหญ่ในเดือนกันยายน ค.ศ. 2022 และเซ็นสัญญากับทีมดังกล่าวในเวลาต่อมา
ลามินลงสนามจริงกับบาร์เซโลนาชุดใหญ่ครั้งแรกเมื่อวันที่ 29 เมษายน ค.ศ. 2023 โดยเป็นตัวสำรองที่เปลี่ยนแทนกาบิ ในนาทีที่ 83 ของเกมที่ทีมเอาชนะเรอัลเบติส 4–0 ในลาลิกา ลามินเป็นหนึ่งในทีมชุดใหญ่ของสโมสรที่คว้าแชมป์ลีกฤดูกาล 2022–23 แต่เขามิได้ร่วมงานฉลองแชมป์ดังกล่าวในสัปดาห์ถัดมา เพราะต้องเตรียมตัวร่วมทีมชาติสเปน
ปีต่อมา ลามินในวัย 16 ปี สร้างสถิติหลายประการให้บาร์เซโลนา ได้แก่ เป็นผู้เล่นอายุน้อยที่สุดที่ได้เป็นตัวจริงของทีมชุดใหญ่ ทั้งในลาลิกา และในยูฟ่าแชมเปียนส์ลีก, ผู้เล่นอายุน้อยที่สุดที่ทำประตูให้สโมสรในลาลิกา และผู้เล่นทีมบาร์เซโลนาอายุน้อยที่สุดในเอลกลาซิโก อีกทั้งยังเป็นผู้เล่นอายุน้อยที่สุดในรอบแพ้คัดออกของยูฟ่าแชมเปียนลีกในปีดังกล่าวด้วย
นักฟุตบอลทีมชาติสเปน

ลามินติดทีมชาติชุดใหญ่ของสเปนเมื่อวันที่ 1 กันยายน ค.ศ. 2023 ขณะมีอายุ 16 ปี 50 วัน โดยการแข่งขันแรกที่เขาลงสนามในทีมชาติชุดใหญ่คือ ฟุตบอลชิงแชมป์แห่งชาติยุโรป 2024 รอบคัดเลือก เขามีส่วนพาสเปนเข้าสู่รอบสุดท้ายของฟุตบอลรายการดังกล่าว และทำประตูได้ในรอบรองชนะเลิศ ที่สเปนเอาชนะฝรั่งเศส 2–1 ในวันที่ 9 กรกฎาคม ค.ศ. 2024 สี่วันก่อนเขาจะมีอายุครบ 17 ปี ทำให้ลามินเป็นผู้เล่นอายุน้อยที่สุดในประวัติศาสตร์ที่ทำประตูได้ในฟุตบอลชิงแชมป์แห่งชาติยุโรป ต่อมาในนัดชิงชนะเลิศ สเปนชนะอังกฤษ 2–1 โดยเขามีส่วนช่วยให้ทีมทำประตูแรกในเกมได้ ลามินกลายเป็นผู้เล่นอายุน้อยที่สุดซึ่งเป็นสมาชิกของทีมแชมป์ยุโรป อีกทั้งเขายังได้รับรางวัลผู้เล่นดาวรุ่งยอดเยี่ยมในการแข่งขันดังกล่าวด้วย
แหล่งข้อมูลอื่น

Lamine Yamal at the La Liga official website
ลามิน ยามัล – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
ลามิน ยามัล ที่ WorldFootball.net
ลามิน ยามัล at LaPreferente.com (ในภาษาสเปน)
| ด ค กผู้เล่นชุดปัจจุบันของสโมสรฟุตบอลบาร์เซโลนา  |
| --- | --- |
 1 แทร์ สเตเกิน  2 กูบาร์ซี  3 บัลเด  4 อาราอูโฆ  5 มาร์ติเนซ  6 กาบิ  7 ตอร์เรส  8 เปดริ  9 แลวันดอฟสกี  11 ราฟีญา  13 เปญญา  14 ตอร์เร  15 เครสเตินเซิน  16 เฟร์มิน  17 กาซาโด  18 บิกตอร์  19 ยามัล  20 โอลโม  21 เดอ โยง  23 กูนเด  24 การ์ซิอา  25 ชแชนส์นือ  ผู้จัดการ: ฟลิค 
| ด ค กรายชื่อนักกีฬาทีมชาติสเปน – ชนะเลิศ ฟุตบอลชิงแชมป์แห่งชาติยุโรป 2024 (สมัยที่ 4) |
| --- | --- | --- |
|  1 รายา  2 การ์บาฆัล  3 เลอ นอร์ม็อง  4 นาโช  5 บิเบียน  6 เมริโน  7 โมราตา (กัปตัน)  8 ฟาเบียน  9 โฆเซลู  10 โอลโม  11 ตอร์เรส  12 กริมัลโด  13 รามิโร  14 ลาปอร์ต  15 บาเอนา  16 โรดริ  17 วิเลียมส์  18 ซูบิเมนดิ  19 ยามัล  20 เปดริ  21 โอยาร์ซาบัล  22 นาบัส  23 ซิมอน  24 กูกูเรยา  25 โลเปซ  26 อาโยเซ  ผู้ฝึกสอน: เด ลา ฟูเอนเต  |  1 รายา  2 การ์บาฆัล  3 เลอ นอร์ม็อง  4 นาโช  5 บิเบียน  6 เมริโน  7 โมราตา (กัปตัน)  8 ฟาเบียน  9 โฆเซลู  10 โอลโม  11 ตอร์เรส  12 กริมัลโด  13 รามิโร  14 ลาปอร์ต  15 บาเอนา  16 โรดริ  17 วิเลียมส์  18 ซูบิเมนดิ  19 ยามัล  20 เปดริ  21 โอยาร์ซาบัล  22 นาบัส  23 ซิมอน  24 กูกูเรยา  25 โลเปซ  26 อาโยเซ  ผู้ฝึกสอน: เด ลา ฟูเอนเต  |  |
| ด ค กถ้วยรางวัลกอปา |
| --- | --- |
 2018:  อึมบาเป  2019:  เดอ ลิคต์  2020: ไม่มีการมอบรางวัล  2021:  เปดริ  2022:  กาบิ  2023:  เบลลิงงัม  2024:  ยามัล 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  นอร์เวย์  เยอรมนี  เช็กเกีย
สถานีป่วงกก

สถานีเอ็มอาร์ทีป่วงกก (อังกฤษ: Buangkok MRT station) เป็นสถานีเอ็มอาร์ที (MRT) บนสายตะวันออกเฉียงเหนือ (NEL) ของประเทศสิงคโปร์ ตั้งอยู่ใกล้กับสี่แยกถนนเซิงกังเซนทรัลกับคอมพัสวาลโบว์ ให้บริการพื้นที่เขตที่อยู่อาศัยป่วงกก โดยเอสบีเอสทรานสิต
มีการประกาศสถานีครั้งแรกในปี 1996 และเริ่มก่อสร้างในเดือนเมษายนต่อมา ป่วงกกเป็นหนึ่งในสองสถานีบนสายตะวันออกเฉียงเหนือที่ไม่เปิดให้บริการพร้อมกับทั้งสายในปี 2003 ทำให้เป็นที่ไม่พึงพอใจแก่ผู้อยู่อาศัยในป่วงกก รัฐบาลสิงคโปร์สนับสนุนการตัดสินใจของเอสบีเอสทรานสิตที่ไม่เปิดให้บริการ และระบุว่าหากเปิดให้บริการ สถานีนี้จะไม่จำเป็นและดูแลได้ยากดั่งช้างเผือก
ประวัติศาสตร์ > การประกาศไม่เปิดสถานี

เมื่อวันที่ 17 มิถุนายน 2003 ไม่กี่วันก่อนการเปิดให้บริการสายตะวันออกเฉียงเหนือ เอสบีเอสทรานสิต ผู้ให้บริการ ได้ออกมาประกาศว่าสองสถานีบนสาย ได้แก่ วูดเล และ ปวงกก จะไม่ได้เปิดให้บริการเช่นสถานีอื่น ๆ  เนื่องจากขาดการพัฒนาในพื้นที่ดังกล่าว ความต้องการที่อยู่อาศัยในสิงคโปร์ลดลงเนื่องจากวิกฤตการเงินเมื่อปี 1997 และจากเหตุการณ์ 9/11 คณะกรรมการที่อยู่อาศัยและการพัฒนา (HDB) จึงปรับลดแผนการพัฒนาในแถบสิงคโปร์ตะวันออกเฉียงเหนือลง เอสบีเอสทรานสิตระบุว่าการปิดสถานีไว้เช่นนี้จะช่วยลดค่าใช้จ่ายต่อปีในการให้บริการลงถึง 2-3 ล้านดอลลาร์สิงคโปร์ และว่าสถานีจะต้องมียอดผู้ใช้งานต่อวันอยู่ที่ 5,000 คน สถานีถึงจะทำเงินพอ บริษัทยังขออภัยสำหรับ "การแจ้งให้ทราบที่ช้า" ระบุว่าพึ่งตัดสินใจได้เช่นนี้หลังการคิดค่าบริการเสร็จสิ้นในเดือนพฤษภาคม และการปิดให้บริการสถานีเป็น "เรื่องไม่ง่าย"
ชาวบ้านในบริเวณโดยรอบผิดหวังกับการตัดสินใจเปลี่ยนที่กระทันหัน ทั้งที่ผู้นำชุมชนได้ให้การยืนยันแล้วว่าสถานีจะเปิดให้บริการ ชาลส์ ชอง สมาชิกรัฐสภาจากเขตปาซีร์ริส-ปุงโงล แสดงความเห็นเห็นด้วยกับชาวบ้าน นอกจากนี้ยังมีผลสำรวจพบว่าชาวบ้านในรัศมี 700 m (2,300 ft) จากสถานีแสดงออกว่าตนยินดีเดินไปใช้งานสถานี แม้ว่าเหตุผลที่เอสบีเอสทรานสิตให้ไว้คือจำนวนผู้ใช้บริการไม่เพียงพอเนื่องจากผู้ใช้บริการน้อยคนจะยอมเดินเกินรัศมี 400 เมตร (1,300 ฟุต) จากสถานี นอกจากนี้ในผลสำรวจยังพบว่าชาวบ้านมีแนวโน้มจะเลือกใช้งานสถานีป่วงกกมากกว่าสถานีข้างเคียงที่เซิงกังและฮัวกัง ผลสำรวจดังกล่าวจัดทำโดยคณาจารย์จากมหาวิทยาลัยแห่งชาติสิงคโปร์ (NUS) และถูกเอสบีเอสทรานสิตปฏิเสธ พร้อมระบุว่ามีข้อบกพร่องในการพิจารณาประเด็นความถี่การใช้งาน